CELEX: 32021D1999
Language: da
Date: 2021-11-15 00:00:00
Title: Kommissionens gennemførelsesafgørelse (EU) 2021/1999 af 15. november 2021 om ændring af gennemførelsesafgørelse (EU) 2016/1215 for så vidt angår indehaveren og dennes repræsentant i Unionen af tilladelsen til markedsføring af produkter, der indeholder, består af eller er fremstillet af visse typer genetisk modificeret FG72-sojabønne (meddelt under nummer C(2021) 8000) (Kun den franske og den nederlandske udgave er autentiske) (EØS-relevant tekst)

17.11.2021   
               
               
                  DA
               
               
                  Den Europæiske Unions Tidende
               
               
                  L 408/6
               
            
         KOMMISSIONENS GENNEMFØRELSESAFGØRELSE (EU) 2021/1999
         af 15. november 2021
         om ændring af gennemførelsesafgørelse (EU) 2016/1215 for så vidt angår indehaveren og dennes repræsentant i Unionen af tilladelsen til markedsføring af produkter, der indeholder, består af eller er fremstillet af visse typer genetisk modificeret FG72-sojabønne
         
            
               (meddelt under nummer C(2021) 8000)
            
         
         (Kun den franske og den nederlandske udgave er autentiske)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1829/2003 af 22. september 2003 om genetisk modificerede fødevarer og foderstoffer (1), særlig artikel 9, stk. 2, og artikel 21, stk. 2, og
         ud fra følgende betragtninger:
         
                     (1)
                  
                  
                     BASF Agricultural Solutions Seeds US LLC, der har hjemsted i USA, er indehaver af tilladelsen til markedsføring af produkter, der indeholder, består af eller er fremstillet af genetisk modificeret FG72-sojabønne, der blev godkendt ved Kommissionens gennemførelsesafgørelse (EU) 2016/1215 (2). BASF Agricultural Solutions Seeds US LLC er repræsenteret i Unionen af BASF SE, der har hjemsted i Tyskland. BASF Belgium Coordination Center CommV, der har hjemsted i Belgien, er en filial af BASF SE.
                  
               
                     (2)
                  
                  
                     Ved brev af 26. april 2021 meddelte BASF Belgium Coordination Center CommV Kommissionen, at BASF Agricultural Solutions Seeds US LLC havde overdraget sine rettigheder og forpligtelser i forbindelse med tilladelsen til markedsføring af FG72-sojabønnebegivenheden til Syngenta Crop Protection AG, der har hjemsted i Schweiz og er repræsenteret i Unionen af Syngenta Crop Protection NV/SA, der har hjemsted i Belgien, fra den 2. juni 2020.
                  
               
                     (3)
                  
                  
                     Ved brev af 27. april 2021 meddelte Syngenta Crop Protection NV/SA Kommissionen, at Syngenta Crop Protection AG havde givet sit samtykke til denne overdragelse.
                  
               
                     (4)
                  
                  
                     De foreslåede ændringer er af rent administrativ art og medfører ikke en ny vurdering af de berørte produkter.
                  
               
                     (5)
                  
                  
                     Gennemførelsesafgørelse (EU) 2016/1215 bør derfor ændres.
                  
               
                     (6)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Ændring af gennemførelsesafgørelse (EU) 2016/1215
            I gennemførelsesafgørelse (EU) 2016/1215 foretages følgende ændringer:
            
                        1)
                     
                     
                        Artikel 6 affattes således:
                        
                           »Artikel 6
                           Indehaver af tilladelsen
                           Indehaveren af tilladelsen er Syngenta Crop Protection AG, Schweiz, repræsenteret i Unionen ved Syngenta Crop Protection NV/SA, Belgien.«
                        
                     
                  
                        2)
                     
                     
                        Artikel 8 affattes således:
                        
                           »Artikel 8
                           Adressat
                           Denne afgørelse er rettet til Syngenta Crop Protection AG, Rosentalstrasse 67, CH 4058 Basel, Schweiz, repræsenteret i Unionen ved Syngenta Crop Protection NV/SA, Avenue Louise, 489, BE-1050 Bruxelles, Belgien.«
                        
                     
                  
                        3)
                     
                     
                        I bilaget affattes litra a) således:
                        
                                    »a)
                                 
                                 
                                    
                                       Ansøger og indehaver af tilladelsen:
                                    
                                    
                                                Navn: Syngenta Crop Protection AG
                                             
                                          
                                                Adresse: Rosentalstrasse 67, CH 4058 Basel, Schweiz,
                                             
                                          
                                                repræsenteret i Unionen ved: Syngenta Crop Protection NV/SA, Avenue Louise 489, 1050 Bruxelles, Belgien.«
                                             
                                          
                              
                  
         
            Artikel 2
            Adressat
            Denne afgørelse er rettet til Syngenta Crop Protection AG, Rosentalstrasse 67, CH 4058 Basel, Schweiz, repræsenteret i Unionen ved Syngenta Crop Protection NV/SA, Avenue Louise, 489, 1050 Bruxelles, Belgien.
         
         
            Udfærdiget i Bruxelles, den 15. november 2021.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EFT L 268 af 18.10.2003, s. 1.
         
            (2)  Kommissionens gennemførelsesafgørelse (EU) 2016/1215 af 22. juli 2016 om tilladelse til markedsføring af produkter, der indeholder, består af eller er fremstillet af genetisk modificeret FG72-sojabønne (MST-FGØ72-2), i henhold til Europa-Parlamentets og Rådets forordning (EF) nr. 1829/2003 (EUT L 199 af 26.7.2016, s. 16).